यूसुफ़ मेहर अली
यूसुफ़ मेहर अली (23 सितंबर, 1903 - 2 जुलाई, 1950) एक समाजवादी विचारधारा वाले राजनेता व स्वतंत्रता सेनानी थे। उन्हें 1942 में बॉम्बे का मेयर चुना गया था, जब वे यरवदा सेंट्रल जेल में कैद थे। वह नेशनल मिलीशिया, बॉम्बे यूथ लीग और कांग्रेस सोशलिस्ट पार्टी के संस्थापक थे, और उन्होंने कई किसान और ट्रेड यूनियन आंदोलनों में भूमिका निभाई। उन्होंने 'साइमन गो बैक' का नारा गढ़ा था। "भारत छोड़ो" का नारा भी उन्होंने ही दिया था, और ब्रिटिश साम्राज्य से स्वतंत्रता के लिए भारत के इस अंतिम राष्ट्रव्यापी अभियान में महात्मा गांधी के साथ उन्होंने भी महत्वपूर्ण भूमिका निभाई थी।